आयोजक र कास्की भिड्दै
माइभ्याली गोल्डकप फुटबलको चौथो संस्करण बिहीबार सुरु हुँदै छ । उद्घाटन खेलमा आयोजक माइभ्याली फुटबल क्लबले कास्की ११ प्रतिस्पर्धा गर्नेछ । प्रतियोगितामा नेपाल, भारत र बंगलादेशका गरी १२ टोलीले भाग प्रतिस्पर्धा गर्ने छन् ।
इलाम — माइभ्याली गोल्डकप फुटबलको चौथो संस्करण बिहीबार सुरु हुँदै छ । उद्घाटन खेलमा आयोजक माइभ्याली फुटबल क्लबले कास्की ११ प्रतिस्पर्धा गर्नेछ । प्रतियोगितामा नेपाल, भारत र बंगलादेशका गरी १२ टोलीले भाग प्रतिस्पर्धा गर्ने छन् ।खेलस्थल टुँडिखेलको मैदानको मर्मत सकिएको छ । त्यस्तै अस्थायी प्यारापिट निर्माणलगायतका सबै तयारी पूरा भएको आयोजक माइभ्याली फुटबल क्लबका अध्यक्ष धिरेन चेम्जोङले बताए ।वैशाख १५ सम्म चल्ने प्रतियोगितामा त्रिभुवन आर्मी, नेपाल पुलिस र एपीएफ क्लब, संकटा, थ्रीस्टार, मनाङ मस्र्याङ्दी, झापा ११, पोखरा ११, आयोजक माइभ्याली क्लबसहित भारतबाट दुर्गा स्टिल कोलकाता र सिक्किम युनाइटेड तथा बंगलादेशको एएचएम कामरुजमान टिमले भाग लिँदै छन् ।यसअघि प्रतियोगिता धुलाम्ये मैदानमा हुने गरेता पनि यसपालि दुबो रोपिएको मैदानमा खेलाइने छ । चौथो संस्करणसम्म आइपुग्दा आयोजकले पुरस्कार राशिमा पनि वृद्धि गरेको छ । गत वर्ष विजेताले ४ लाख पाएकोमा यसपालि विजेताले ५ लाख रुपैयाँ प्राप्त गर्नेछ । उपविजेताले ३ लाख पाउनेछ ।प्रतियोगिता गर्न ६५ लाख खर्च लाग्ने अनुमान आयोजकको छ । पहिलो संस्करण आर्मीले जितेको थियो । दोस्रो र तेस्रो संस्करणमा भने झापा ११ ले बाजी मार्‍यो । अस्थायी रूपमा बनाइएको प्यारापिटमार्फत १० हजार दर्शकले प्रत्यक्ष खेल हेर्न अनुमान छ । यसअघि पुस र माघमा सञ्चालन हुँदै आएको प्रतियोगिता यस वर्ष वैशाखमा सारिएको हो ।